Εβάν Φουρνιέ

Ο Εβάν Μεντί Φουρνιέ (γαλλικά: Evan Mehdi Fournier) (γενν. 29 Οκτωβρίου 1992) είναι Γάλλος επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τους Νιου Γιορκ Νικς.

Πρώιμη ζωή 
Ο Φουρνιέ γεννήθηκε στις 29 Οκτωβρίου 1992, στο Σαιν-Μωρίς, ένα μικρό προάστιο έξω από το Παρίσι. Είναι αλγερινής καταγωγής από τη μητέρα του, ενώ ο πατέρας του είναι Γάλλος. Ενδιαφέρθηκε για το μπάσκετ το 2002, χάρη στην ομάδα των Σακραμέντο Κινγκς τη σεζόν 2001–02. Ο Φουρνιέ φόρεσε το νούμερο 10 στη φανέλα του προς τιμήν του τότε παίκτη των Σακραμέντο, Μάικ Μπίμπι.

Επαγγελματική σταδιοδρομία

Γαλλία (2009–2012) 
Τον Σεπτέμβριο του 2009, ο Φουρνιέ υπέγραψε μονοετές συμβόλαιο με την ΖΣΦ Ναντέρ της LNB Pro B. Τον Ιούνιο του 2010, υπέγραψε διετές συμβόλαιο με την Πουατιέ Μπασκέτ 86 της LNB Pro A.

Ντένβερ Νάγκετς (2012–2014) 
Στις 28 Ιουνίου 2012, ο Φουρνιέ επιλέχθηκε με την 20η συνολική επιλογή από τους Ντένβερ Νάγκετς στο NBA Ντραφτ του 2012. Στις 11 Ιουλίου 2012, υπέγραψε συμβόλαιό του ως rookie με τους Νάγκετς. Στη συνέχεια εντάχθηκε στους Νάγκετς για το NBA Σάμερ Λιγκ 2012. Στα πρώτα 73 παιχνίδια των Νάγκετς τη σεζόν 2012–13, ο Φουρνιέ είχε εμφανιστεί σε μόλις 29 από αυτά, όπου σημείωσε 10 πόντους ή περισσότερους μόνο μία φορά. Εμφανίστηκε σε 9 συνεχόμενα παιχνίδια για να ολοκληρώσει την κανονική περίοδο, συμπεριλαμβανομένου ως βασικού στα τρία τελευταία. Κατά τη διάρκεια αυτής της τελικής περιόδου, είχε μέσο όρο 12,3 πόντους και σημείωσε 17 πόντους ή περισσότερους σε 4 παιχνίδια, συμπεριλαμβανομένων 24 πόντων (ρεκόρ σεζόν) στις 14 Απριλίου 2013.

Τον Ιούλιο του 2013, ο Φουρνιέ επανεντάχθηκε στους Νάγκετς για το NBA Σάμερ Λιγκ 2013. Στις 30 Οκτωβρίου 2013, οι Νάγκετς επέκτειναν το συμβόλαιο του Φουρνιέ μέχρι τη σεζόν 2014–15. Στις 23 Φεβρουαρίου 2014, ο Φουρνιέ σημείωσε 27 πόντους (ρεκόρ καρίερας) εναντίον των Σακραμέντο Κινγκς.

Ορλάντο Μάτζικ (2014–2021) 

Στις 26 Ιουνίου 2014, ο Φουρνιέ ανταλλάχθηκε, μαζί με τα δικαιώματα ντραφτ του Ντέβιν Μαρμπλ, στους Ορλάντο Μάτζικ, σε αντάλλαγμα για τον Άρον Αφλάλο. Στις 26 Οκτωβρίου 2013, οι Μάτζικ επέκτειναν το συμβόλαιο του Φουρνιέ μέχρι τη σεζόν 2015–16. Στις 12 Νοεμβρίου 2014, ο Φουρνιέ σημείωσε ρεκόρ καριέρας με 28 πόντους, σε μια νίκη με 97-95 επί των Νιου Γιορκ Νικς.

Στις 3 Νοεμβρίου 2015, ο Φουρνιέ σημείωσε νέο ρεκόρ καριέρας με 30 πόντους, σε μια νίκη με 103–94 επί των Νιου Ορλίνς Πέλικανς. Στις 15 Μαρτίου 2016, ο Φουρνιέ σημείωσε ξανά 30 πόντους, εναντίον των Ντένβερ Νάγκετς. Την περίοδο 2015–16, ο Φουρνιέ είχε σπουδαία χρονιά κατά την οποία σημείωσε κατά μέσο όρο ρεκόρ σε πόντους (15,4), ριμπάουντ (2,8), ασίστ (2,7), κλεψίματα (1,2) και λεπτά συμμετοχής (32,5). Ήταν ο κορυφαίος σκόρερ της ομάδας σε 19 αγώνες, είχε 24 παιχνίδια με 20 πόντους και 2 παιχνίδια με 30 πόντους.

Στις 7 Ιουλίου 2016, ο Φουρνιέ υπέγραψε εκ νέου με τους Μάτζικ, με πενταετές συμβόλαιο 85 εκατομμυρίων δολαρίων. Στις 3 Νοεμβρίου 2016, σημείωσε 29 πόντους εναντίον των Σακραμέντο Κινγκς.

Στις 16 Ιανουαρίου 2018, ο Φουρνιέ σημείωσε 32 πόντους σε μια νίκη με 108–102 επί των Μινεσότα Τίμπεργουλβς. Στις 7 Μαρτίου 2018, κόντρα στους Λος Άντζελες Λέικερς, ο Φουρνιέ υπέστη διάστρεμμα στον αριστερό έσω πλάγιο σύνδεσμο του. Στη συνέχεια αποκλείστηκε για «σημαντικό χρονικό διάστημα».

Την 1η Δεκεμβρίου 2019, ο Φουρνιέ ισοφάρισε το ρεκόρ καριέρας του με 32 πόντους, σε μια νίκη με 100-96 επί των Γκόλντεν Στέιτ Ουόριορς.

Μπόστον Σέλτικς (2021) 

Στις 25 Μαρτίου 2021, ο Φουρνιέ ανταλλάχθηκε στους Μπόστον Σέλτικς, με αντάλλαγμα τον Τζεφ Τιγκ και δύο μελλοντικές επιλογές του δεύτερου γύρου στο ντραφτ. Ο Φουρνιέ είχε παίξει - ως βασικός - σε 26 αγώνες και είχε κατά μέσο όρο 19,7 πόντους, 2,9 ριμπάουντ, 3,7 ασίστ και 1,0 κλεψίματα, ενώ σούταρε 38,8% στο τρίποντο με τους Μάτζικ για τη σεζόν. Στις 29 Μαρτίου, ο Φουρνιέ έκανε το ντεμπούτο του για τους Σέλτικς εναντίον των Νιου Ορλίνς Πέλικανς, αλλά έμεινε άποντος σε 33 λεπτά αγώνα. Στις 2 Απριλίου, ο Φουρνιέ σημείωσε 23 πόντους, με 7 τρίποντα, σε μια νίκη με 118–102 επί των Χιούστον Ρόκετς. Ο Φουρνιέ έβαλε 20 πόντους από τους 23 πόντους του στο τέταρτο δεκάλεπτο και έγινε ο δεύτερος παίκτης των Σέλτικς που σκοράρει 20 πόντους με 100% ευστοχία σε ένα δεκάλεπτο, μετά τον Πολ Πιρς. Έχασε αρκετούς αγώνες λόγω των πρωτοκόλλων υγείας και ασφάλειας του ΝΒΑ. για την πανδημία COVID-19.

Νιου Γιορκ Νικς (2021–σήμερα) 
Στις 17 Αυγούστου 2021, οι Νιου Γιορκ Νικς απέκτησαν τον Φουρνιέ σε μια συμφωνία ανταλλαγής με τους Σέλτικς. Στις 20 Οκτωβρίου, ο Φουρνιέ έκανε το ντεμπούτο του με τους Νικς, σημειώνοντας 32 πόντους σε μια νίκη στην παράταση με 138–134 επί της πρώην ομάδας του, τους Μπόστον Σέλτικς. Στις 6 Ιανουαρίου 2022, ο Φουρνιέ έκανε ρεκόρ καριέρας με 41 πόντους, με 10 τρίποντα, σε μια νίκη με 108-105 επί των Σέλτικς. Στις 23 Μαρτίου, σε μια νίκη με 121–106 επί των Σάρλοτ Χόρνετς, κατέρριψε το ρεκόρ των Νικς με τα περισσότερα τρίποντα σε μια σεζόν, ξεπερνώντας το ρεκόρ του Τζον Σταρκς που είχε σημειώσει το 1995 (217).

Εθνική ομάδα

Στατιστικά σταδιοδρομίας στο ΝΒΑ

Κανονική περίοδος 

|-
| style="text-align:left;"|
| style="text-align:left;"|Νάγκετς
| 38 || 4 || 11.3 || .493 || .407 || .769 || .9 || 1.2 || .5 || .0 || 5.3
|-
| style="text-align:left;"|
| style="text-align:left;"|Νάγκετς
| 76 || 4 || 19.8 || .419 || .376 || .756 || 2.7 || 1.5 || .4 || .1 || 8.4
|-
| style="text-align:left;"|
| style="text-align:left;"|Ορλάντο
| 58 || 32 || 28.6 || .440 || .378 || .728 || 2.6 || 2.1 || .7 || .0 || 12.0
|-
| style="text-align:left;"|
| style="text-align:left;"|Ορλάντο
| 79 || 71 || 32.5 || .462 || .400 || .836 || 2.8 || 2.7 || 1.2 || .0 || 15.4
|-
| style="text-align:left;"|
| style="text-align:left;"|Ορλάντο
| 68 || 66 || 32.9 || .439 || .356 || .805 || 3.1 || 3.0 || 1.0 || .1 || 17.2
|-
| style="text-align:left;"|
| style="text-align:left;"|Ορλάντο
| 57 || 57 || 32.2 || .459 || .379 || .867 || 3.2 || 2.9 || .8 || .3 || 17.8
|-
| style="text-align:left;"|
| style="text-align:left;"|Ορλάντο
| 81 || 81 || 31.5 || .438 || .340 || .806 || 3.2 || 3.6 || .9 || .1 || 15.1
|-
| style="text-align:left;"|
| style="text-align:left;"|Ορλάντο
| 66 || 66 || 31.5 || .467 || .399 || .818 || 2.6 || 3.2 || 1.1 || .2 || 18.5
|-
| style="text-align:left;"|
| style="text-align:left;"|Ορλάντο
| 26 || 26 || 30.3 || .461 || .388 || .797 || 2.9 || 3.7 || 1.0 || .3 || 19.7
|-
| style="text-align:left;"|
| style="text-align:left;"|Μπόστον
| 16 || 10 || 29.5 || .448 || .463 || .714 || 3.3 || 3.1 || 1.3 || .6 || 13.0
|-
| style="text-align:left;"|
| style="text-align:left;"|Νιου Γιορκ
| 80 || 80 || 29.5 || .417 || .389 || .708 || 2.6 || 2.1 || 1.0 || .3 || 14.1
|- class="sortbottom"
| style="text-align:center;" colspan="2"|Σταδιοδρομία
| 645 || 497 || 28.6 || .445 || .381 || .798 || 2.7 || 2.6 || .9 || .2 || 14.3

Πλέι οφ 

|-
| style="text-align:left;"|2013
| style="text-align:left;"|Ντένβερ
| 4 || 4 || 13.3 || .353 || .000 || .875 || .0 || 1.0 || .5 || .0 || 4.8
|-
| style="text-align:left;"|2019
| style="text-align:left;"|Ορλάντο
| 5 || 5 || 35.0 || .348 || .235 || .750 || 3.2 || 2.0 || 1.4 || .0 || 12.4
|-
| style="text-align:left;"|2020
| style="text-align:left;"|Ορλάντο
| 5 || 5 || 34.2 || .351 || .343 || .706 || 4.0 || 2.6 || 1.2 || .6 || 12.8
|-
| style="text-align:left;"|2021
| style="text-align:left;"|Μπόστον
| 5 || 5 || 33.4 || .429 || .433 || .833 || 3.6 || 1.4 || 1.2 || .0 || 15.4
|- class="sortbottom"
| style="text-align:center;" colspan="2"|Σταδιοδρομία
| 19 || 19 || 29.8 || .374 || .308 || .778 || 2.8 || 1.8 || 1.1 || .2 || 11.7

Διακρίσεις

Ομαδικές

Εθνικές Γαλλίας 
 Παγκόσμιο Κύπελλο:  2014, 2019
 Ευρωμπάσκετ:  2015
 Ολυμπιακοί Αγώνες:  2020
 Ευρωπαϊκό Πρωτάθλημα Κ20:  2011
 Ευρωπαϊκό Πρωτάθλημα Κ18:  2009

Ατομικές 
 Συμμετοχή στο Nike Hoop Summit 2011
 Καλύτερος Νεαρός Παίκτης του Πρωταθλήματος Γαλλίας: 2010–11, 2011–12
 Πιο Βελτιωμένος Παίκτης του Πρωταθλήματος Γαλλίας: 2010–11, 2011–12
 Κορυφαία Ομάδα στο Παγκόσμιο Κύπελλο 2019
 Κορυφαία Ομάδα στο Ευρωπαϊκό Πρωτάθλημα Κ20 2011
 Κορυφαία Ομάδα στο Ευρωπαϊκό Πρωτάθλημα Κ18 2009

Παραπομπές

Εξωτερικοί σύνδεσμοι 

 Προφίλ στο lnb.fr
 Προφίλ στο fiba.basketball

Γάλλοι καλαθοσφαιριστές
Σούτινγκ γκαρντ
Σμολ φόργουορντ
Γάλλοι αλγερινής καταγωγής
Καλαθοσφαιριστές Εθνικής Γαλλίας
Καλαθοσφαιριστές Παγκοσμίου Πρωταθλήματος 2014
Καλαθοσφαιριστές Ευρωμπάσκετ 2015
Καλαθοσφαιριστές Ευρωμπάσκετ 2017
Καλαθοσφαιριστές Παγκοσμίου Κυπέλλου 2019
Καλαθοσφαιριστές στους Θερινούς Ολυμπιακούς Αγώνες 2020
Γάλλοι Ολυμπιονίκες
Ολυμπιονίκες της καλαθοσφαίρισης
Καλαθοσφαιριστές Ευρωμπάσκετ 2022
Καλαθοσφαιριστές Ναντέρ 92
Καλαθοσφαιριστές Πρωταθλήματος Γαλλίας
Καλαθοσφαιριστές Πουατιέ Μπασκέτ 86
Καλαθοσφαιριστές Ντένβερ Νάγκετς
Καλαθοσφαιριστές του NBA
Καλαθοσφαιριστές Ορλάντο Μάτζικ
Καλαθοσφαιριστές Μπόστον Σέλτικς
Καλαθοσφαιριστές Νιου Γιορκ Νικς
Καλαθοσφαιριστές Παγκοσμίου Κυπέλλου 2023